alexandrainst/scandi-wiki huggingface dataset:
ZEB-konferansen

ZEB-konferansen var en konferanse som ble arrangert årlig i Norge i perioden 2012–2017. ZEB er akronym for Zero Emission Buildings (engelsk for nullutslippsbygg), og formålet med konferansen var å presentere og drøfte det nyeste innen forskning på dette området. 

Den første ZEB-konferansen ble arrangert i Oslo i 2012.

Arrangør var Forskningssenteret Zero Emission Buildings, ett av elleve nasjonale forskningssentre for miljøvennlig energi (FME), etablert av Norges forskningsråd (NFR) (2009–2017).

Oversikt over konferansene 
 2012 i Oslo: «Nullutslippsbygg – fra forskning til praksis».
 2013 i Trondheim: «Nullutslippsbygg – hvorfor og hvordan».
 2014 i Oslo: «Nullutslippsbygg – et steg mot nullutslippssamfunnet».
 2015 i Trondheim: «Fra nullutslippsbygg til nullutslippsby». Konferansen ble arrangert i samarbeid med Arkitekturdagen.
 2016 Det var ingen ZEB-konferanse dette året.
 2017 i Trondheim: «Nullutslippsbygg – vi får det til!». Dette var den siste ZEB-konferansen.

Referanser

Eksterne lenker 
 ZEBs nettsted (Besøkt 8. november 2015)
 NFRs informasjonsside om Forskningssentre for miljøvennlig energi (FME) (Besøkt 8. november 2015)

Miljøvern i Norge
Bygninger ved NTNU
Byggverk i Trondheim
Gløshaugen
Plot/Oslo

Plot/Oslo er en kunstklubb for unge mellom 15-25 år. Prosjektet er et samarbeid mellom Astrup Fearnley Museet, Nasjonalmuseet – Museet for samtidskunst og Kunstnernes Hus. Formålet med Plot/Oslo er å styrke unges interesse for samtidskunst gjennom workshops, omvisninger og ulike happenings i forbindelse med utstillingsprogrammene. Programmet utformes av Plot-rådet, som består av unge kunstinteresserte. Alle arrangementene er gratis.

Plot/TV
Plot/TV er Plot/Oslo sin nettkanal der en ung redaksjon lager videoer om det som rører seg på kunstscenen i Oslo.

Eksterne lenker
 Nettside

Kultur i Oslo
Antoine Arnauld den yngre

Antoine Arnauld den yngre (født 5. februar 1612 i Paris; død 8. august 1694 i Brussel) var en fransk teolog, filosof og matematiker, sønn til Antoine Arnauld den eldre, bror til Marie Angélique Arnauld.

Liv og virke
Arnauld ble i 1643 doktor ved Sorbonne og fremstod ved samme tid som de franske jansenistenes fremste leder i deres kamp mot jesuittene, presteskapet of regjeringen samt tillike en av de virksomste fremmerne av den åndelige bevegelse som utgikk fra cistercienserklosteret Port-Royal. 

Jesuittene klart å få han bort fra sin lærestol ved Sorbonne, der han var universitetslærer. Han flyktet da til De spanske Nederlandene.

Der fortsatte han sin litterære virksomhet, som hovedsakelig var av polemisk art i brevveksling med René Descartes, Nicolas Malebranche og Gottfried Leibniz. Hans arbeide Logique de Port Royal (1662) kom urt i mange opplag.

Arnauld tiltrådte senere den såkalte klementinske fred som i 1668 ble sluttet mellom jansenittene og pave Klemens IX. Da den jansenittiske strid brøt ut på nytt i 1679, måtte Arnauld atter flykte til Belgia, der han fortsatte sin litterære virksomhet frem til sin død.

Referanser

Litteratur 
 Francesco Paolo Adorno: Arnauld, Les Belles Lettres, Paris, 2005  ISBN 978-2-251-76052-0
 Louis Marin: La Critique du discours, Les Éditions de Minuit, 1975.
 Denis Moreau: Deux cartésiens. Une interprétation de la polémique entre Antoine Arnauld et Nicolas Malebranche, Paris, Vrin, 1999.
 Aloyse-Raymond Ndiaye: La philosophie d'Antoine Arnauld, Paris, Librairie philosophique J. Vrin, 1991.
 Jean-Claude Pariente: L’Analyse du langage à Port-Royal, Minuit, 1985.
 Alain Corneille Towou: Antoine Arnauld et la logique des idées. Sens et perspectives dans La Logique ou l'art de penser, ANRT, 2009, ISBN 978 2729579012

Kilder 

 Svensk uppslagsbok, Lund 1929

Franske katolske teologer
Franske filosofer
Franske matematikere
Personer fra Paris
Fødsler i 1612
Dødsfall i 1694
Jakob Terjesønn Rypdal

Jakob Terjesønn Rypdal (født 27. oktober 1989 i Oslo) er en norsk elektronikaartist og gitarist.

Karriere 
Rypdal vokste opp i Tresfjord, Møre og Romsdal. Etter hvert flyttet han til Oslo, og i 2011 var han en av gitaristene som fremførte et spesialskrevet verk komponert for blåseinstrumenter, gitarer og et hundretalls Harley-Davidson-motorer, laget av faren Terje Rypdal. Med på konserten i Tønsberg var også TNT-gitaristen Ronni Le Tekrø.

I 2015 var Rypdal med på en norgesturné sammen med halvbroren, perkusjonisten Marius Rypdal, som støttemusikere for sangeren Sibeth Hoff. De kombinerte tradisjonelle musikalske uttrykk med elektroniske uttrykk. Han ga også ut albumet Maelstrom med elektronikaprosjektet Manta Ray som har base i Oslo.

Diskografi 
Manta Ray
2015:  Maelstrom (Singel)

Referanser

Eksterne lenker 
 Manta Ray : Maelstrom [Official Music Video] på YouTube

Norske gitarister
Norske artister innen elektronisk musikk
Norske komponister
Fødsler i 1989
Personer fra Vestnes kommune
Illumos

Illumos er en fri og åpen variant av operativsystemet UNIX. Den er et derivat av OpenSolaris, som i sin tur er basert på Berkeley Software Distribution (BSD) og UNIX System V Release 4.

Illumos omfatter en kjerne, utstyrsdrivere, systembiblioteker og systemverktøy for systemadministrasjon. Kjernen danner basis for flere ulike operativsystem-distribusjoner, og har en lignende rolle som Linuxkjernen som danner basis for ulike Linux-distribusjoner.

Første versjon ble lansert 3. august 2010

Eksterne lenker 
 

OpenSolaris
Programvare fra 2010
BMC ADO16

BMC ADO16 (Amalgamated Drawing Office project number 16) er en familie av økonomiske små familiekjøretøy bygget av British Motor Corporation (BMC) og senere British Leyland. Den ble introduser i 1962 og for det meste av det neste tiåret var ADO16 konsekvent Storbritannias bestselgende bil.

ADO16 ble markedsført under en rekke bilmerker og -modeller slik som:
 Austin 1100 og 1300
 Austin America, Glider og Victoria
 Innocenti IM3
 MG 1100 og 1300
 Morris 1100 og 1300
 Riley Kestrel og Riley 1300 
 Vanden Plas Princess 1100, 1275 og 1300
 Wolseley 1100, 1275, 1300, 11/55  og Wesp 

Selv om de fleste kjøretøyene ble produsert in England, ble det også produsert biler i Spania av Authi, i Italia av Innocenti og i selskapets egen fabrikk i Belgia. Den var basismodellen for tilsvardende biler produsert i Australia og South Africa. Forskjellige versjoner inkluderte Austin, Morris, MG, Wolseley og Riley ble statt sammen i New Zealand og på Malta fra CKD kits fra 1963 inntil de siste Austin/Morris versjonene ble erstattet av Allegro i 1975.

Kjøretøyet ble introdusert som Morris 1100 den 15. august 1962. Modellspekteret ble utvidet med en rekke rebadgede versjoner, inkludert MG 1100 med to forgassere, Vanden Plas Princess (fra oktober 1962), Austin 1100 (august 1963) og tilslutt Wolseley 1100 (1965) og Riley Kestrel (1965). Morris versjonene 1100/1300 ble erstattet i bilforretningene av Morris Marina i 1971, men Austin og Vanden Plas versjoner forble i produksjon i Storbritannia inntil juni 1974.

Statsjonsvognversjonen fulgte i 1966, under navnet Countryman i Austin tapning og Traveller som Morris, som en fortsettelse av den etablerte navngivningen. Austin 1100 Countryman var med i "Gourmet Night" episoden av Fawlty Towers, hvor kortluntede eieren av Fawlty Towers Basil Fawlty (John Cleese) ga den "en skikkelig omgang". Denne episoden ble første gang vist i oktober 1975.

I 1964 var 1100 Wheels magazines Car of the Year.

Referanser 

Leyland Motors
Austin-modeller
Euryinae

Euryinae er en underfamilie av Tenthredinoidea som hører til blant plantevepsene.

Utbredelse 
Gruppen er vidt utbredt i Australia, dessuten lever slekten Ancyloneura på Ny-Guinea.

Systematisk inndeling 
Inndeling og artstall følger .
 
 Vepser (veps, humler og maur) (Hymenoptera) 
 delgruppen  plantevepser (Symphyta) parafyletisk gruppe
 overfamilien Tenthredinoidea 
 familien Pergidae – 400 arter i verden, fordelt på omtrent 60 slekter.
 underfamilien  Euryinae Konow, 1898
 slekten Ancyloneura Cameron, 1877 - seks arter, Ny-Guinea
 slekten Clarissa Kirby, 1894 - 14 arter
 Dalia graminis Schmidt, 2005
 slekten Diphamorphos Rohwer, 1910 - fire arter
 slekten Eurys Newman, 1841 - 13 arter
 slekten Neoeurys Rohwer, 1910 - 20 arter
 Polyclonus atratus Kirby, 1882
 slekten Warra Benson, 1934 - to arter

Referanser

Kilder 
 Oversikt over slektene
 Schmidt, S. & Smith, D.R. 2007. Pergidae of the World – an online catalogue of the sawfly family Pergidae (Insecta, Hymenoptera, Symphyta). (http://www.pergidae.net)

Eksterne lenker 
 
 Tegning av Eurys laetus, fra Westwood (1842)

Pergidae
Loboceratinae

Loboceratinae er en underfamilie av Tenthredinoidea som hører til blant plantevepsene.

Utseende

Levevis

Utbredelse 
Gruppen er vidt utbredt i den neotropiske økosonen.

Systematisk inndeling 
Inndeling og artstall følger .
 
 Vepser (Veps, humler og maur) (Hymenoptera) 
 delgruppen  plantevepser (Symphyta) parafyletisk gruppe
 overfamilien Tenthredinoidea 
 familien Pergidae – 400 arter i verden, fordelt på omtrent 60 slekter.
 underfamilien  Loboceratinae Kirby, 1882
 slekten Aulacomerus Spinola, 1840 (synonym Loboceras Kirby, 1882 - 28 arter, vidt utbredt i Mellom- og Sør-Amerika
 Hyperoceros peruanus Konow, 1906
 Skelosyzygonia spinipes Malaise, 1935

Referanser

Kilder 
 Oversikt over slektene
 Schmidt, S. & Smith, D.R. 2007. Pergidae of the World – an online catalogue of the sawfly family Pergidae (Insecta, Hymenoptera, Symphyta). (http://www.pergidae.net)

Eksterne lenker 
 

Pergidae
Vipp

Vipp er et dansk interiørfirma som produserer kjøkken- og baderomstilbehør.

Firmaet er særlig kjent for avfallsspannet Vipp, som ble produsert første gang i 1939. Metallarbeideren Holger Nielsen fikk i oppgave av sin kone Marie Axelsen å skape en praktisk avfallsspann til hennes nystartede frisørsalong, og dermed så den første Vipp dagens lys. Datteren Jette Egelund overtok firmaet ved farens død i 1992. Hun fikk omsider skapt interesse for avfallsspannet hos Terence Conrans designshop i London, som tok produktet inn i sitt sortiment.

I dag sitter Egelund som bestyrelsesformann, mens sønnen Kasper Egelund sitter i direktørstolen. Hoveddomisilet ligger på Islands Brygge ved København, ved siden av Mogens Dahl Koncertsals lokaler.

Referanser 

Danske industriselskaper
Industridesign
Parasyzygoniinae

Parasyzygoniinae er en underfamilie av Tenthredinoidea som hører til blant plantevepsene.

Utseende 
Relativt store og kraftige plantevepser med korte, litt klubbeformede antenner. Parasyzygonia cyanoptera har rødt hode og rød thorax, svart bakkropp og mørke vinger med litt fiolett skjær.

Levevis

Utbredelse 
De to artene lever i det sørlige Brasil. Parasyzygonia cyanoptera skal også være funnet i Venezuela.

Systematisk inndeling 
Inndeling og artstall følger .
 
 Vepser (veps, humler og maur) (Hymenoptera) 
 delgruppen  plantevepser (Symphyta) parafyletisk gruppe
 overfamilien Tenthredinoidea 
 familien Pergidae – 400 arter i verden, fordelt på omtrent 60 slekter.
 underfamilien  Parasyzygoniinae Smith, 1990
 slekten Parasyzygonia Rohwer, 1911 - to arter
 Parasyzygonia cyanoptera (Klug, 1824)
 Parasyzygonia pallidior Malaise, 1939

Referanser

Kilder 
 Oversikt over slektene
 Schmidt, S. & Smith, D.R. 2007. Pergidae of the World – an online catalogue of the sawfly family Pergidae (Insecta, Hymenoptera, Symphyta). (http://www.pergidae.net)

Eksterne lenker 
 
 Bilde av Parasyzygonia cyanoptera

Pergidae
Almby IK

Almby IK (stiftet 23. september 1923) er en svensk idrettsforening som først og fremst driver med idrettene orientering, langrenn og sykkel og løping. Klubben har sitt utspring i Örebro. Klubben har rundt 500 medlemmer og har et klubbhus de kaller Ljungstugan.

Orientering
Orienteringsgruppen ble startet opp i 1929 og hadde sin storhetstid på 80-tallet I dette tiåret hadde klubben stor suksess i orienteringsverdens største klubbstafetter, Tiomila og Jukola og hadde flere løpere i stallen som har hevdet seg internasjonalt. Klubben vant herrestafetten under Jukola hele tre ganger, i 1981, 1984 og 1985. Tiomila ble vunnet i 1985, noe som foreløpig er klubbens eneste seier i den største orienteringsstafetten i Sverige. Kvinnene vant Venla-stafetten i 1983. Smålandskavlen ble av herrene vunnet i 1984.

Meritter 
Tiomila, herrer (1) :
 1985
Jukola, herrer (3) :
 1981, 1984, 1985
Venla (Jukola) (1) :
 1983
Smålandskavlen, herrer (1) :
 1984

Kjente tidligere orienteringsløpere
 Stefan Branth
 Kjell Lauri
 Bengt Levin
 Jörgen Mårtensson
 Björn Stenberg

Eksterne lenker
Offisielt nettsted

Orienteringsklubber i Sverige
Idrettslag etablert i 1923
Vinnere av Tiomila
Vinnere av Jukola
Hagaby GoIF

Hagaby GoIF (stiftet 22. januar 1926) er en svensk orienteringsklubb som har tilholdssted i de nordre bydelene i Örebro i Sverige. 

Klubben har rundt 350 medlemmer (2015). Klubbens farger er blå og hvit og klubbdrakten prydes av en stor V. Hagaby GoIF har virksomhet for løpere på elite-, ungdoms-, barne-, og mosjonsnivå. 

Orienteringsklubben har flere løpere i stallen som har hevdet seg internasjonalt, både på dame- og herresiden.

Hagaby vant herrestafetten under Tiomila to år på rad, både i 1975 og 1976. De har også vunnet Smålandskavlen to ganger. Seirene kom i 1973 og 1976.

Meritter
Tiomila, herrer (2) :
 1975, 1976
Smålandskavlen, herrer (2) :
 1973, 1976

Kjente løpere
 Filip Dahlgren (2017-)
 Beata Falk
 Martin Regborn

Kjente tidligere løpere
 Karin Rabe
 Rolf Pettersson

Eksterne lenker
 Offisielt nettsted

Orienteringsklubber i Sverige
Idrettslag etablert i 1926
Vinnere av Tiomila
Sundsvalls OK

Sundsvalls OK (stiftet 16. april 1936) er en svensk orienteringsklubb som har tilholdssted i Sundsvall i Sverige.

Klubben har rundt 600 medlemmer (2015). Klubbens farger er rød og hvit, med innslag av svart. Sundsvalls OK har virksomhet for løpere på elite-, ungdoms-, barne-, og mosjonsnivå.

Orienteringsklubben har flere løpere i stallen som har hevdet seg internasjonalt, både på dame- og herresiden.

Sundsvalls OK vant damestafetten under Tiomila to år på rad, både i 1995 og 1996. De har også vunnet 25-Manna ved én anledning. Denne seieren kom i 1987.

Meritter
Tiomila, damer (2) :
 1995, 1996
25-Manna (1) :
 1987

Eksterne lenker
Offisielt nettsted

Orienteringsklubber i Sverige
Idrettslag etablert i 1936
Vinnere av Tiomila
Gustavsbergs OK

Gustavsbergs OK (tidligere en avdeling i Gustavsbergs IF) (stiftet i 2005) er en svensk orienteringsklubb som har tilholdssted i Uppland i Sverige.

Klubben har rundt 220 medlemmer (2015). Klubbens farger er blå med innslag av gul. Gustavsbergs OK har virksomhet for løpere på elite-, ungdoms-, barne-, og mosjonsnivå.

Historikk
Før 2005 hørte orienteringsavdelingen i Gustavsberg til som en avdeling i Gustavsbergs IF, som ble stiftet i 1906. Orienteringen fikk ikke sin egen avdeling i klubben før i 1948, selv om den første klubbmesteren i orientering ble kåret så tidlig som i 1927.

Orienteringsklubben har tidligere hatt flere løpere i stallen som har hevdet seg nasjonalt, spesielt på herresiden.

I klubbens storhetstid på andre halvdel av 80-tallet oppnådde Gustavsbergs IF gode resultater i orienteringssportens største klubbstafetter, Jukola og Tiomila. I 1976 hadde klubben sin første og eneste Jukola-triumf og vant deretter herrestafetten under Tiomila både i 1978 og 1980. De dominerte også Smålandskavlen på denne tiden og gikk til topps i herreklassen tre ganger. Seirene kom i 1978, 1979 og 1981.

Meritter
(Kursiv tekst: Orienteringsklubben var en avdeling i Gustavsbergs IF)

Tiomila, herrer (2) :
 1978, 1980
Jukola, herrer (1) :
 1976
Smålandskavlen, herrer (3) :
 1978, 1979, 1981

Eksterne lenker
Offisielt nettsted

Orienteringsklubber i Sverige
Idrettslag etablert i 2005
Vinnere av Tiomila
Solveig Ege Tengesdal

Solveig Ege Tengesdal (født 21. mars 1963) er en norsk politiker fra Kristelig Folkeparti. Hun var fylkesordfører i Rogaland fra 2015 til 2019.

Hun var fungerende ordfører i Eigersund kommune i 1996, da daværende ordfører Jan Petter Rasmussen var statssekretær. Hun har vært innvalgt på fylkestinget i Rogaland siden 2003. 

Hun har hatt stillingen som administrerende direktør for attføringsbedriften UNINOR.

Referanser

Eksterne lenker 
 

Fylkesordførere i Rogaland
KrF-ordførere i Rogaland
Ordførere i Eigersund
Personer fra Eigersund kommune
Fylkesordførere fra KrF
Rogaland fylkesting
Smålandskavlen

Smålandskavlen er en stor orienteringsstafett som arrangeres i Småland i Sverige. Den første utgaven ble arrangert i Norrahammar 8.-9. november 1953. Siden den gang har stafetten blitt arrangert årlig, oftest i slutten av oktober. Smålandskavlen markerer slutten av den svenske orienteringssesongen og er konkurranseårets siste store stafett som tiltrekker seg internasjonale klubber.

Historie
 1953 - 8.-9. november ble den første Smålandskavlen arrangert. Kun herreklasse (H21).
 1969 - Dameklasse (D21) kommer med på programmet.
 1972 - Ungdomsklasse for herrer legges til, først som H16. I 1997 byttet man til H18. I 2002 gikk man tilbake til H16. Fra og med 2016 har det vært H18.  I 2016 og 2017 var det H18. Fra og med 2018 har det vært H16.
 1975 - Ungdomsklasse for damer legges til, først som D16. I 1997 byttet man til D18. I 2002 gikk man tilbake til D16. I 2016 og 2017 var det D18. Fra og med 2018 har det vært D16.

Vinnere

Flest seire i herreklassen (H21)

Flest seire i dameklassen (D21)

Eksterne lenker
 Smålandskavlens hjemmeside

Orienteringsløp
Orientering i Sverige
Sportsarrangementer i Sverige
MB «Fjellvåken II»

MB «Fjellvåken II» er en katamaran bygget ved Bamek AS i Ballangen i 2000 for Fjellvåken AS, som eies av blant annet Telemark Turistforening og kommunene Tinn og Vinje. Båten går i sommerhalvåret mellom Skinnarbu og Mogen turisthytte på Møsvatn.

«Fjellvåken II» ble fraktet på lasteskip fra Ballangen til Larvik, hvoretter den for egen maskin seilte til Skien. Der ble den liggende rundt en måned på grunn av for høy vannføring i vassdraget. Deretter seilte den opp Telemarkskanalen til Kviteseid, hvor den ble heist over på bil og kjørt den siste etappen opp til Møsvatn lørdag 9. desember 2000.

Referanser

Norske passasjerskip
Skip bygget i Norge
Skip fra 2000
Samferdsel i Vinje
Samferdsel i Tinn
Sjøfart i Vestfold og Telemark
Artikler i sjøfart-prosjektet
Gengångare

Gengångare er en svensk TV-film fra 1989, i regi av Margareta Garpe. Manuset ble skrevet av Garpe og Gunilla Jensen. Filmen bygger på forfatteren Henrik Ibsens skuespill, Gengangere, fra 1881. I rollene ser vi blant annet Agneta Ekmanner, Sten Ljunggren og Gerhard Hoberstorfer.

Filmen ble første gang sendt på Sveriges Television 5. februar 1989.

Handling 
Fru Alving har nettopp fått hjem sin 26 år gamle sønn, Osvald, fra Paris. Han er kunstner. Osvald skal være tilstede under innvielsen av et barnehjem som fru Alving har latt oppføre til minne om sin avdøde ektemann. Osvald har få minner av faren, men har en anelse om at han har fått en arv med komplikasjoner. Det er lenge siden han sist var hjemme. Osvald oppdager at moren er forandret. I tillegg er han plaget av gråvær, lengter etter lys og rom. Det forfalne huset later til å ruve på flere hemmeligheter.

Rolleliste 
Agneta Ekmanner – Helene Alving
Sten Ljunggren – Pastor Manders
Gerhard Hoberstorfer – Osvald Alving
Gustav Kling – Snekker Engstrand
Gunilla Röör – Regine Engstrand

Referanser

Eksterne lenker   
 

Svenske TV-filmer
Svenske dramafilmer
TV-filmer fra 1980-årene
Filmer basert på skuespill av Henrik Ibsen
TV-produksjoner på SVT
BRAF (gen)

BRAF er et menneskelig gen som koder proteinet B-raf. Det offisielle navnet i faglitteraturen er B-Raf proto-oncogene.  Lokalisering av BRAF-genet er i kromosom 7. Proteinet som blir kodet i BRAF-genet påvirker blant annet styring av celledeling i MAPK/ERK-signaltransduksjonsveien. Mutasjoner på dette genet er derfor forbundet med ulike kreftformer, som Non-Hodgkins lymfom, tykktarmskreft, malignt melanom (føflekkreft), skjoldkjertelkreft, ikke-småcellet lungekreft og adenokarsinom i lungene .

Mutasjoner i BRAF-genet 
Mutasjoner i BRAF-genet kan forårsake sykdom på to måter. Mutasjonene kan enten være arvelige og forårsake fødselsskader, eller de kan vises senere i livet og føre til kreft, som et onkogen.

Arvelige mutasjoner i dette genet er årsaken til cardiofaciocutant syndrom , en sykdom som er preget av hjertefeil, psykisk utviklingshemming og et særpreget utseende i ansiktet.

Mutasjoner som fører til kreft
Det er kartlagt mer enn 30 ulike mutasjoner av BRAF-genet som forårsaker kreft hos mennesker. Hyppigheten av BRAF-mutasjoner varierer i de ulike krefttypene, fra mer enn 80% i føflekkreft til 0-18% i andre svulster, f.eks.  1-3% i lungekrefttilfellene og 5% i tykktarmskreft.

I 90% av disse tilfellene er tymin erstattet med adenin ved nukleotid 1799. Dette fører igjen til at valin (V) er byttet ut med glutamat (E) ved kodon 600. Derav navnet V600E. Det er denne mutasjonen som aktiverer enkelte menneskelige kreftformer som er nevnt over.

V600E mutasjonen av BRAF-genet har blitt assosiert med hårcelleleukemi i en rekke studier og er sannsynligvis årsaken til 100% av tilfellene.

De ulike BRAF-mutasjonene vil påvirke kinaseaktiviteten mot MEK i ulik grad. De fleste mutantene stimulerer B-Raf-kinaseaktiviteten mot MEK. Men noen mutanter reduserer sin aktivitet mot MEK, men handler via en annen mekanisme (C-RAF) som igjen sender signaler til ERK.

Braf-hemmere
Det er utviklet legemidler som behandler kreft som er utløst av BRAF-mutasjoner, siden BRAF V600E er særlig følsom for hemmere . To av disse, vemurafenib   og dabrafenib er godkjent av Food and Drug Administration i USA for behandling av metastaserende malignt melanom.

Referanser

Eksterne lenker 

  In 
  In 
  In 
 
 Finding faults in BRAF — Cancer Research UK blog post about the discovery of cancer-causing BRAF mutations (incl video)

Onkologi
Genetikk
Molekylærbiologi
Perginae

Perginae er en underfamilie av Tenthredinoidea som hører til blant plantevepsene.

Utseende 
Middelsstore, avlange, ofte nokså fargerike plantevepser. Gruppen ligner sterkt på Tenthredininae fra den nordlige halvkulen bortsett fra at antennene er korte og klubbeformede. De kan være grønne, ha blålig metallglans eller være mønstret i rødt, gult, brunt og svart. Vingene er ofte noe brunlige, med markert årenett.

Levevis 
Larvene lever selskapelig på bladene til eukalyptus og andre busker og trær i myrtefamilien. Hunnen står ofte vakt over larvene sine, i alle fall når de er små.

Utbredelse 
De aller fleste artene lever i Australia, men det finnes også noen få på Ny-Guinea.

Systematisk inndeling 

Inndeling og artstall følger .
 
 Vepser (Veps, humler og maur) (Hymenoptera) 
 delgruppen  plantevepser (Symphyta) parafyletisk gruppe
 overfamilien Tenthredinoidea 
 familien Pergidae 
 underfamilien  Perginae Ashmead, 1898
 slekten Acanthoperga Schipp, 1894 - fire arter, Australia og Ny-Guinea
 slekten Antiperga Benson, 1939 - tre arter, Western Australia
 Cerealces scutellata Kirby, 1882 - Australia
 Paraperga jucunda (Kirby, 1882) - Australia
 slekten Perga Leach, 1817 - ca. 25 arter, Australia
 slekten Pergagrapta Benson, 1939 - 15 arter, Australia og Ny-Guinea
 slekten Pseudoperga Guérin-Ménéville, 1845 - 9 arter, Australia
 slekten Xyloperga Schipp, 1894 - 12 arter, Australia inkludert Tasmania

Referanser

Kilder 
 Oversikt over slektene
 Schmidt, S. & Smith, D.R. 2007. Pergidae of the World – an online catalogue of the sawfly family Pergidae (Insecta, Hymenoptera, Symphyta). (http://www.pergidae.net)

Eksterne lenker 
 

Pergidae